Спирачната система се състои от хидравличен актуатор (главен спирачен цилиндър, клапан за регулиране на налягането, спирачни тръби) и спирачен механизъм. Той може да е от барабанен или дисков тип. Първите включват спирачен барабан и челюсти, а вторите въртящ се спирачен диск (ротор) и фиксирани накладки монтирани в спирачния апарат от двете страни. Компонентите на ръчната спирачка са лост и жила с регулируеми краища. Функциите на спирачната система са забавяне и спиране на автомобила, както и обездвижване, когато е паркирана.